Jung Jo-gook. Jung Jo Gook () (1984-yil 23-aprelda tugʻilgan) — janubiy koreyalik futbolchi, „Jeju United“ klubiga murabbiylik qiladi. Klubdagi faoliyati. Seoul FC. 2003-yilda Daesin oʻrta maktabini tugatib, Jung Jo-Guk oʻzining ilk katta klubi „Seoul“ klubiga (oʻsha paytda Anyang LG Cheetahs nomi bilan atalgan) qoʻshilgan. Jung jamoada hujumchi sifatida oʻynagan. U oʻzining debyut mavsumida 32 oʻyinda 12 ta gol urgan va 2003-yilda K ligasida yilning eng yaxshi futbolchisi unvonini olgan. Biroq, uning yaxshi oʻyinlari uzoqqa choʻzilmagan va 2007-yilgacha doimiy jarohati tufayli oʻz darajasida oʻynay olmagan. 2008-yilning ikkinchi yarmida u oʻzining jismoniy holatini qayt tiklagan va 14 uchrashuvda 8 ta gol urgan. AJ Auxerre. "Seoul" klubining K ligasi chempionligini qoʻlga kiritishga yordam berganidan soʻng Jung Fransiya Liga 1 jamoasi AJ Auxerre bilan shartnoma shartlarini kelishib olgan. Auxerrening shartnoma taklifini qabul qilib, u Liga 1da harakat qiladigan uchinchi koreyalik futbolchi boʻlgan. 2010-yil 3-yanvarda Jung ikki yarim yillik shartnoma imzolagan. U 2011-yilning 8-yanvarida ES Wasquehalga qarshi o‘yinda AJ Auxerre safida debyut qilgan. 2011-yil 29-yanvarda Jung Liga 1da AJ Auxerre uchun debyut oʻyinida zaxiradan maydonga tushgan. 2010/2011-yilgi mavsumda Jung „Auxerre“ uchun safida zaxiradan 15 ta oʻyinda maydonga tushib, 2 ta gol urgan. Biroq, u 2011/2012-yilgi mavsumda Liga 1ning boshqa jamoasi AS Nansyga 2011-yil 16-sentyabrda mavsum oxirigacha ijaraga berilgan. FC Seoulga qaytish. 2012-yil 6-iyulda Jung Jo-gook „Seoul“ klubiga qaytib kelgan va 2015-yilgi mavsumga qadar harbiy xizmatni oʻtash uchun Ansan Police FCda toʻp surgan. Gwangju FC. 2016-yilning 11-yanvarida Jung Jo Gook „ Gwangju“ klubiga qo‘shilgan. U yaxshi mavsum oʻtkazgan va 31 liga oʻyinida 20 gol urib, faoliyatidagi eng yaxshi mavsumini yakunlagan. Bu natija tufayli u K ligasi eng yaxshi toʻpurari mukofotiga sazovor boʻlgan. Xalqaro faoliyati. Jung Jo-Gook oʻzining milliy termadagi faoliyatini 17 yoshgacha boʻlgan terma jamoadan boshlagan, barcha yosh toifalarida (U-20 va U-23) ishtirok etgan va hozirda kattalar terma jamoasida oʻynaydi. Shu vaqt ichida u 2003-yilgi FIFA yoshlar oʻrtasidagi jahon chempionatida ham ishtirok etgan. Yutuqlar. Klub. FC Seoul